Συζήτηση:Κατάλογος πρωθυπουργών της Ελλάδας

message: Το υλικό που βρίσκεται εδώ έχει χρησιμοποιηθεί στη σελίδα αυτή και αυτή. Οι υπεύθυνοι έχουν ειδοποιηθεί για να κάνει αναφορά στη Βικιπαίδεια και στην άδεια cc-by-sa. --Focal Point 10:45, 17 Ιανουαρίου 2010 (UTC)
Επανέλεγχος: Και οι δυο σελίδες τώρα αναφέρουν τη Βικιπαίδεια ως πηγή. --Focal Point 16:33, 14 Αυγούστου 2011 (UTC)
thread_title: Πνευματικά δικαιώματα

message: Μήπως απαιτείται κάποιος στοιχειώδης επανέλεγχος διόρθωση περιόδου Β' ΠΠ;(τουλάχιστον για την τιμή του τίτλου)--Templar52 13:09, 7 Δεκεμβρίου 2005 (UTC)
* Από τις 18-21/4/1941 υπάρχει ένα κενό στους πρωθυπουργούς. Πράγματι ο Κορυζής αυτοκτονεί στις 18 και μέχρι στις 21 που ορκίζεται ο Εμμανουήλ Τσουδερός ουσιαστικά δεν υπάρχει πρωθυπουργός παρά μόνο κυβέρνηση την οποία "προεδρεύει" (τρόπον τινά) ο ίδιος ο βασιλιάς Γεώργιος Β', δεδομένου ότι έχουν αποτύχει οι επανελλήμένες "εντολές" προς τον Κ. Κοτζιά, τον Μαζαράκη-Αινιάν κλπ--Teles 10:04, 5 Ιανουαρίου 2007 (UTC)
* Επίσης νομίζω ότι ο Δεμερτζής πέθανε στις 13/4 και την ίδια μέρα ορκίστηκε ο αντιπρόεδρος Μεταξάς Πρωθυπουργός και έτσι δεν υπάρχει κενό μιας ημέρας στους πρωθυπουργούς (Ιστορία Ελληνικού Έθνους, τ15, σ.377), ΠΟΝΤΙΚΙ, Τα Υπουργεία μας,  κλπ. 
Ακόμα θεωρώ ότι η περίοδος 1916-1917 με την παράλληλη κυβέρνηση της Θεσσαλονίκης του Βενιζέλου, ενώ περιγράφεται σωστά στον πίνακα, θα έπρεπε ίσως να μορφοποιηθεί όπως οι δύο και τρεις παράλληλες κυβερνήσεις της περιόδου 1941-1944, δεδομένου ότι και τυπικά και ουσιαστικά είχαν τα ίδια προβλήματα "νομιμότητας" (Συνέχεια της 4ης Αυγούστου η μία, διορισμένη από τους κατακτητές η άλλη και επαναστατική, τρόπω τινά η τρίτη (του Βουνού)).
Άλλο θέμα που προκύπτει με τους πρωθυπουργούς είναι των διαδοχικών κυβερνήσεων του ιδίου προσώπου λ.χ. η πρωθυπουργία του Θ. Σοφούλη (7 Νοεμβρίου 1947 – 24 Ιουνίου 1949) είναι στη πραγματικότητα 3, ή 4 διαδοχικές (αν θυμάμαι καλά) και εν πολλοίς ξεχωριστές κυβερνήσεις, όπως και του Αντρέα (21 Οκτωβρίου 1981 – 2 Ιουλίου 1989), ο οποίος τον Ιούνιο του 1985 ξαναορκίστηκε για δεύτερη θητεία μετά την νίκη του κόμματός του στις εκλογές. Το ίδιο και ο Σημίτης με τρεις διαδοχικές θητείες (22 Ιανουαρίου 1996 – 10 Μαρτίου 2004). 
Άλλο ένα θέμα με τις κυβερνήσεις είναι η αναπλήρωση τους. Και όχι όταν λείπει στο εξωτερικό ο Βενιζέλος που τον αναπληρώνει ο Ρέπουλης (από το 1917 έως το 1920), αλλά όταν παραιτείται οΑντρέας (18/1/1996) και τον αναπληρώνει λχ. ο Τζοχατζόπουλος (πρωθυπουργεύων) για τρεις ημέρες. Πρόχειρα θυμάμαι και τον διορισμό από τον άρρωστο Παπάγο του αντιπροέδρου του Στ. Στεφανόπουλου στις 4/11/1955 ως αναπληρωτή έως τις 5/11 που πέθανε και "αυτόματα" το Παλάτι (Φρειδερίκη) διόρισε τον Καραμανλή (ορκίστηκε το απόγευμα της 5/11/1955). και ίσως και μερικές ακόμα που μου διαφεύγουν αυτή τη στιγμή.  
Υπάρχουν και κάποιες άλλες παρατηρήσεις στην καθόλα εντυπωσιακή δουλειά σου αλλά τις αφήνω για άλλη φορά γιατί ... ο χρόνος είναι χρήμα  που λένε και οι Αμερικάνοι!--Teles 10:41, 5 Ιανουαρίου 2007 (UTC)
«Άλλο θέμα που προκύπτει με τους πρωθυπουργούς είναι των διαδοχικών κυβερνήσεων του ιδίου προσώπου...»
Μάλλον πρέπει να διαχωριστούν οι διαδοχικές πρωθυπουργικές θητείες.
--Αναστάσιος 19:33, 5 Ιανουαρίου 2007 (UTC)
thread_title: Άλλα θέματα

message: Μετά την 16 Φεβρουαρίου 1923 οι ημερομηνίες ακολουθούν το νέο ημερολόγιο το οποίο εισήχθη εκείνη την ημέρα η οποία ... προβιβάστηκε σε 1 Μαρτίου (+ 13 ημέρες). Επίσης διορθώθηκαν μερικές ημερομηνίες μετά που από λάθος είχαν γραφεί με διόρθωση 13 ημερών ενώ ίσχυε πλέον το νέο.--Teles 10:36, 19 Ιανουαρίου 2007 (UTC)
Εδώ οι ημερομηνίες πριν το 1923 έχουν διορθωθεί σύμφωνα με το νέο ημερολόγιο. Τώρα προκύπτει το εξής πρόβλημα Η κυβέρνηση Ανδρέα Μεταξά ορκίστηκε την ίδια μέρα που ξέσπασε η επανάσταση της 3ης Σεπτεμβρίου 1843 που στον κατάλογο είναι 15/9 (+12 ημέρες) και το κίνημα του Στρατιωτικού Συνδέσμου έγινε ανήμερα της Παναγίας (15 Αυγούστου 19090 και την ίδια μέρα ορκίστηκε η κυβέρνηση Μαυρομιχάλη που στον κατάλογο αναφέρεται ως ημερομηνία ορκομωσίας η 28/8 (+13 ημέρες). Τί κάνουμε σε αυτές τις περιπτώσεις;--Teles 10:47, 19 Ιανουαρίου 2007 (UTC)
Ναι, είναι λάθος. Δεν θα έπρεπε να υπάρχει καμμία μετατροπή ημερομηνίας. Ο κατάλογος προέρχεται από την αγγλική wikipedia. Θα πρέπει να τις διορθώσουμε όλες ώστε να συμπίπτουν με το παλιό ημερολόγιο. — Geraki ΣΜ - 2007-01-19T 19:16Z.
thread_title:  Ημερολογιακά 

message: Θα ήθελα να βάλω σε κάθε κυβέρνηση, ξεκινώντας από το 2004 προς τα πίσω, σχόλια για τις εκλογές, την βουλή που την ψήφισε, ή οτιδήποτε άλλο χρήσιμο ως πληροφορία για την κυβέρνηση. Επίσης να τη συνδέσω με την αντίστοιχη σελίδα της ΓΓ της Κυβέρνησης για να βλέπουμε την σύνθεσή της και τις μεταβολές της . Θα ήθελα τη γνώμη σας πριν το ξεκινήσω γιατί έχει πολύ δουλειά λεπτομέρειας και δεν κάνει να πάει χαμένη αν δεν συμφωνείτε.--Teles 14:41, 19 Ιανουαρίου 2007 (UTC)
Εγώ είχα στα σχέδια να κάνω ξεχωριστά άρθρα για τις εκλογές (αντίστοιχα με το Ελληνικές βουλευτικές εκλογές 2004) αλλά δεν πήγα τόσο μακριά μέχρι το σημείο να σκεφτώ και άρθρα για ξεχωριστές κυβερνήσεις (που είναι πολύ περισσότερες). Γιατί όχι όμως; Θα μπορούσαν να είναι κοινά τα άρθρα αλλά δεν προέρχονταν όλες οι κυβερνήσεις από εκλογές, οπότε αναγκαστικά θα ξεχωρίζουν. — Geraki ΣΜ - 2007-01-19T 19:16Z.
thread_title:  Κυβερνητικά σχόλια 

message: Τοποθέτησα τις αντίστοιχες σελίδες για τις 4 τελευταίες κυβερνήσεις (1996-2004). Αν λειτουργεί σιγά σιγά θα προσθέσω στοιχεία και για τις άλλες κυβερνήσεις και με συνδέσεις στην σύνθεση της κυβέρνησης (Υπουργείο Εσωτερικών), στις αντίστοιχες εκλογές (όπου χρειάζεται) και όπου αλλού. --Teles 21:17, 20 Ιανουαρίου 2007 (UTC)
thread_title:  Κυβερνητικά σχόλια (Δοκιμαστικό) 

message: Προτείνω τον χωρισμό στις εξής ενότητες:
*α. 1821-10.10.1862
Από την έκρηξη της Επανάστασης (όλα τα όργανά της) μέχρι την Επανάσταση που έδιωξε τον Όθωνα
*β. 10.10.1862-15.8.1909
Από την επαναστατική κυβέρνηση μέχρι την επανάσταση του 1909 στο Γουδί
*γ. 15.8.1909-20.4.1941
Από το Γουδί μέχρι την ορκομωσία της Κυβέρνησης Τσουδερού που έφυγε στο εξωτερικό μαζί με την βασιλική οικογένεια
*δ. 20.4.1941-24.7.1974
Κατοχή και Μεταπολεμική περίοδος μέχρι την κατάρευση της Χούντας
*ε. 24.7.1974-σήμερα (26/1/2007)
Μεταπολίτευση μέχρι σήμερα (το όποιο σήμερα που μπορούμε να το παρακολουθήσουμε).
*Προτείνω αυτές τις περιόδους για τους εξής λόγους:
* 1. Αποτελούν τομές στην Νεοελληνική ιστορία
* 2. Αν δει κανείς τους πρωθυπουργούς, τους βασιλείς και τους προέδρους κάποιας περιόδου θα δει ότι μόνο 1-2 από κάθε περίοδο υπάρχει και στην επόμενη
*Από α) ==> β) μόνο ο Δ. Βούλγαρης και ο Κ. Κανάρης
*Από β) ==> γ) μόνο ο Δ. Ράλλης και ο Α. Ζαΐμης και Γεώργιος Α' (συνέχεια της βασιλείας του)
*Από γ) ==> δ) μόνο ο Θ. Σοφούλης και ο Γεώργιος Β'
*Από δ) ==> ε) μόνο ο Κ. Καραμανλής
*Αυτό δείχνει ότι πράγματι κάθε περίοδος ήταν ξεχωριστή από την προηγούμενη. Λοιπόν, τί λέτε;--Teles 07:07, 26 Ιανουαρίου 2007 (UTC)
replies: text: Ο χωρισμός με βάση το πολίτευμα είναι ο πιο συνηθισμένος και κατά τη γνώμη μου ο πιο σωστός σε τέτοιες περιπτώσεις, γιατί μιλάμε για ένα πολιτειακό αξίωμα, το οποίο εξαρτάται άμεσα από το πολίτευμα και το εκάστοτε Σύνταγμα. Είναι πολύ ενδιαφέρον αυτό που προτείνεις και ειδικα η παρατήρησή σου σχετικά με την εναλλαγή συγκεκριμένων προσώπων μόνο εντός συγκεκριμένων περιόδων, αλλά δεν ξέρω αν είναι εδώ ο σωστός τόπος για να τονιστεί. Για παράδειγμα στην πρώτη περίοδο που προτείνεις θα ήμουν εντελώς αντίθετος. Ως το 1832 η Ελλάδα δεν υφίστατο ως κράτος κατά το διεθνές δίκαιο. Οπότε όλα τα αξιώματα είχαν εσωτερική μόνο ισχύ. Επίσης σημαντική είναι η διαφορά απόλυτης και Συνταγματικής μοναρχίας (1832-1844), ώστε να πρέπει να χωριστούν οι περίοδοι και πάλι.--Αρχίδαμοςμίλα μου 11:31, 26 Ιανουαρίου 2007 (UTC)
Αγαπητέ Αρχίδαμε σίγουρα ο χωρισμός με βάση το πολίτευμα είναι πιο συνηθισμένος και ίσως και πιο δόκιμος, αλλά ... έχουμε πρακτικά προβλήματα για τον κατάλογό μας. Σχεδόν σε όλες τις ημερομηνίες μεταβολής πολιτεύματος έχουμε την ίδια κυβέρνηση και πριν και μετά.
*Παπαναστασίου 12.3-25.7.1924, ενώ η Καθεστωτική μεταβολή έγινε στις 25.3
*το 1843-44 έχουμε πρόβλημα για το πότε βάζουμε τα όρια, 3/9 (Επανάσταση); Εθνοσυνέλευση; Ψήφιση του Συντάγματος; Όρκος του Όθωνα στο Σύνταγμα; Και πάντα μπρος-πίσω είναι η ίδια κυβέρνηση; κλπκλπ
Επίσης θα έλεγα ότι εγώ πρότεινα ένα "τυπικό" χωρισμό για λόγους πρακτικότητας και όχι για να κάνω "περιοδολόγηση" της νεοελληνικής ιστορίας. Βεβαίως δεν έχω καμια αντίρρηση για οποιονδήποτε άλλον χωρισμό που δεν θα δημιουργούσε τεχνικά προβλήματα.--Teles 11:53, 26 Ιανουαρίου 2007 (UTC)
thread_title: Χωρισμός της σελίδας 

message: Αγαπητοί φίλοι, 
έκανα μια απόπειρα κατασκευής ενός προτύπου για τις ελληνικές εκλογές. Δηλαδή για να είμαστε ακριβείς πήρα το αντίστοιχο αγγλικό που το είχα συμπληρώσει με όλες τις εκλογές (1843-2004) και έγραψα στις κατάλληλες θέσεις τα αντίστοιχα ελληνικά. Δεν ξέρω αν είναι σωστό και δεν περιέχει σημαιάκια γιατί δεν ξέρω που βρίσκονται. Θα ήθελα να σας ρωτήσω αν πρέπει να μπει στον κατάλογο των Ελλήνων πρωθυπουργών. Το πρότυπο(;) είναι εδώ :. Έχω συνδέσει και τις τρεις εκλογικές αναμετρήσεις που υπάρχουν. Το 1950 το ξεκίνησα εγώ, τα υπόλοιπα τα βρήκα έτοιμα. Αν θέλετε πληροφορίες για την βιβλιογραφία, χρησιμοποίησα τα εξής έργα: 
*Douglas Dakin, Η Ενοποίηση της Ελλάδας, 1770-1923, Αθήνα 1984 (Β' Έκδοση) 
*Εκδοτική Αθηνών, Ιστορία του Ελληνικού Έθνους, τόμοι 13-16,  Αθήνα 1977-2000 
Ευχαριστώ.--Teles 08:46, 30 Ιανουαρίου 2007 (UTC)
thread_title: Απόπειρα για Πρότυπο

message: Αγαπητοί φίλοι, 
σε μια βοηθητική σελίδα μου μπορείτε να δείτε την προσπάθεια που έκανα για να προσαρμοστεί καλύτερα το κομμάτι της περιόδου της κατοχής, είτε σε άλλη σελίδα για να αλαφρύνει το σύνολο που γίνεται τεράστιο, είτε στον ίδιο πίνακα. Τί λέτε εσείς;--Teles 15:36, 30 Ιανουαρίου 2007 (UTC)
thread_title: Μια Πρόταση για την περίοδο της Κατοχής

message: *Συμπλήρωση στοιχείων Εκτελεστικού, Πολιτείας κλπ 1822-1833
*Διόρθωση ημερολογίου (έως 15.2.1923 ισχύει το παλαιό)
*Συμπλήρωση με "Στοιχεία σχετικά ..." από 1843-1875
*Συμπλήρωση και ξεχώρισμα των διαδοχικών κυβερνήσεων
*Έναρξη άρθρων σχετικών (Πρωθυπουργοί, εκλογές, κυβερνήσεις, εκλογικοί νόμοι, Συντάγματα κλπ)
*Συνδέσεις με σημαντικά θέματα (Ιστορικοί περίοδοι, σημαντικά πολιτικά γεγονότα κλπ)
*Άρθρα για κοινοβουλευτικές έννοιες (Δεδηλωμένη, οικουμενική, εθνικής ενότητας, σωτηρίας κλπ)
*Άρθρα σχετικά με τα κόμματα
*Συνδέσεις με άρθρα στατιστικών στοιχείων κυβερνήσεων, Αντιπροσωπευτικών σωμάτων, εκλογών κλπ
*Συνδέσεις με σελίδες σημαντικών κοινοβουλευτικών ρήσεων και άλλων πολιτικών αποφθεγμάτων
*Συμπληρώσεις των ονομάτων
*Διορθώσεις λαθών τύπου "Ο Δαίμων του Τυπογραφείου" και άλλων σχετικών παραδρομών της γραφίδος
*Το άρθρο φιλοδοξεί να παρουσιάσει με όλες τις σχετικές ενότητες και συνδέσεις την πολιτική ιστορία του τόπου από την Επανάσταση του 1821 έως τις μέρες μας
thread_title: Συμπληρώματα

message: # Γενική μορφοποίηση γιατί οι στήλες έγιναν έξι (με τα πορτρέτα) αντί για 5. Κάποιος πιο έμπειρος να δει πώς θα κανονίσουμε το πλάτος να είναι 100% και οι στήλες να μην βγαίνουν μακρόστενες (αν χρειάζεται).
# Μια καλή ιδέα για ιδέες στη μορφοποίηση είναι αυτός ο παρόμοιος κατάλογος.
# Αφαίρεσα αυτό το κάπως ανοικονόμητο Στοιχεία για την κυβέρνηση αυτή. Πιστεύω να μην υπερέβαλα. Αλλά αν νομίζετε ότι χρειάζεται να επανέλθει
# Στην στήλη με τις πληροφορίες έβαλα την εκλογική αναμέτρηση από την οποία προέκυψε η κυβέρνηση και όχι αυτή που διεξήγαγε
# Ίσως θα έπρεπε να σπάσει σε ενότητες ανά περιόδους
# Για ότι άλλο λάθος/παράλειψη έκανα στις αλλαγές ευθύνομαι αποκλειστικά. Όλο και κάτι θα μου ξέφυγε. --cubic[*]star 08:45, 29 Σεπτεμβρίου 2007 (UTC)
Εγώ λέω το εξής:
#Αφαίρεση της στήλης γέννηση-θάνατος καθώς είναι η λιγότερο σχετική με το θέμα (ή αν ενδιαφέρει η πληροφορία, συγχώνευση στη στήλη του πρωθυπουργού με μικρά γράμματα κάτω από το όνομα)
#Συγχώνευση με την πρώτη μπορεί να γίνει επίσης και στη στήλη "Κόμμα" όπου καλό θα είανι να γράφονται κάααπως λιγότερα, ειδικά για τους ανεξάρτητους.
#Επαναφορά στα σχόλια ίσως
#Κι επίσης θα μπορούσαν να καταργηθούν και τα πορτρέτα. Δεν ξέρω αν είναι τόσο καλό να βγαίνει η ίδια φάτσα 5-6 φορές, και για αρκετούς μάλλον δεν θα βρούμε φωτογραφία. Πάντως ας καταλήξουμε σε μια μορφή πριν αρχίσουμε τις επεμβάσεις, αφενός γιατί το άρθρο είναι τεράστιο αφετέρου γιατί θα χρειαστούν αρκετές διορθώσεις στον κώδικα. Αυτά - Badseed απάντηση 17:17, 29 Σεπτεμβρίου 2007 (UTC)
Εγώ είμαι υπερ της άποψης να φτιάξουμε κάτι παρόμοιο με αυτό οπως πρότεινε και ο CubicStar.--Diu 18:51, 30 Σεπτεμβρίου 2007 (UTC)
Συμφωνώ με τους προλαλήσαντες για το υπόδειγμα διατηρώντας όμως τις επιφυλάξεις του Badseed για τις εικόνες (μη εντοπισμός και ενοχλητική επανάληψη)--MARKELLOSΑφήστε μήνυμα-19:16, 30 Σεπτεμβρίου 2007 (UTC)
Νομίζω πάντως οτι με λίγη προσπάθεια μπορούμε να βρούμε φώτο. Και αν παρατηρήσουμε το αγγλικό πρότυπο θα δούμε οτι δεν πειράζουν στο μάτι οι επαναλήψεις.--Diu 19:26, 30 Σεπτεμβρίου 2007 (UTC)
replies: text: Πρότεινα τον αγγλικό κατάλογο γιατί έχουν πετύχει μία καλή ισορροπία στην παρουσίαση του περιεχομένου (= μία λίστα ανθρώπων με ημερομηνίες, πολλαπλές θητείες, λεπτομέρειες κλπ) και την μορφή του καταλόγου (= layout με εικόνες). Το παρακάνουν όμως με τα key events. Επιπλέον έχουν και τα ίδια προβλήματα να επιλύσουν σχετικά με τον αριθμό των πρωθυπουργών και τον όγκο του κώδικα που πάνω-κάτω είναι ο ίδιος με τον δικό μας. Οπότε να το ξεκαθαρίσω: είναι παράδειγμα και όχι υπόδειγμα για τον πίνακά μας.

text: Σχετικά με τους δικούς μας προτείνω/παρατηρώ:

text: #Σπάσιμο σε περιόδους μοναρχίας/δημοκρατίας/δικτατοριών και κατοχής, δλδ. ανά πολιτειακή κατάσταση

text: #Για τα πορτρέτα λέω διστακτικά ναι, αρκεί να έχουμε για όλους πορτρετώδεις απεικονίσεις και όχι τύπου-αυθόρμητη-πόζα. Αν δεν έχουμε, καλύτερα όχι

text: #Αφαίρεση της στήλης γέννηση-θάνατος του πρωθυπ. κατά Badseed

text: #Επίσης όχι σηματάκι στα κόμματα

text: #Χρειάζονται οι πληροφορίες για τις εκλογές που έδωσαν την κυβέρνηση και την ίδια την κυβέρνηση; Ναι αλλά να βρίσκαμε έναν τρόπο να φαίνονται συνοπτικά και να μην πιάνουν χώρο σε πλάτος στηλών. Μια ψιλοσχετική συζήτηση για αυτό το θέμα. --cubic[*]star 22:45, 30 Σεπτεμβρίου 2007 (UTC)
Δεν ξέρω τι θα κάνετε αλλα εγω είμαι αντίθετος με το σπάσιμο του καταλόγου σε περιόδους. Απλα δεν υπάρχει λόγος να γίνει κατι τέτοιο.--Diu 22:52, 30 Σεπτεμβρίου 2007 (UTC)
* Ο κατάλογος ήταν ήδη χωρισμένος σε περιόδους, αυτό που έλλειπε ήταν να δημιουργείται και ένας πίνακας περιεχομένων ώστε να διευκολύνεται η πλοήγηση.  Έγινε..
* Καλύτερα να αφαιρεθούν τα πορτραίτα. Αφ'ενός επιβαρύνουν την σελίδα με αρκετό όγκο δεδομένων, αφ'ετέρου δεν υπάρχουν για όλους, και ακόμη και κάποιες που υπάρχουν μάλλον δεν καλύπτονται από "εύλογη χρήση" και θα διαγραφούν και αυτές.
* Συμφωνώ στην αφαίρεση γεννήσεων θανάτου.
* Συμφωνώ στο να μην υπάρχουν σηματάκια για τα κόμματα, αλλά ένας χρωματικός κώδικας ανάλογος με τον αγγλικό δεν μου φαίνεται άσχημος. — Geraki ΣΜ 05:52, 1 Οκτωβρίου 2007 (UTC)
thread_title:  Για τις αλλαγές και άλλα 

message: * Ορθά έπραξες Egmontaz. Σε λίγο θα το ξαναεμφανίσουμε.
* Φωτογραφία: Ωραία η φωτογραφία, αλλά η αμερικανική σημαία στο background ... 
--Focal Point 20:46, 4 Οκτωβρίου 2009 (UTC)
Συμφωνώ για την εικόνα, το συγκεκριμένο μοτίβο με την αμερικάνικη σημαία έχει αποτελέσει και αντικείμενο σάτιρας και δεν είναι καλό να βγάζουμε και εμείς τέτοιους συνειρμούς. Η σελίδα του ΠΑΣΟΚ στο flicr είναι γεμάτη με εικόνες του Πανανδρέου, μπορούμε να ψάξουμε εκεί για μία καλύτερη. Εγώ θα ψάξω αύριο, σήμερα έχω βαρεθεί να τον βλέπω :) --Egmontaz♤ συζήτηση 20:51, 4 Οκτωβρίου 2009 (UTC)
... :) Α.. και καλώς έπραξες Dimitrisss και τα έφτιαξες, τώρα είμαστε έτοιμοι, όποιος είναι παρών να κάνει ένα κλικ το πρώτο λεπτό μετά την ορκωμοσία και να είναι η Βικιπαίδεια πλήρως επικαιροποιημένη.--Focal Point 21:06, 4 Οκτωβρίου 2009 (UTC)
replies: text: Έγραψες «καλώς έπραξες Δημήτρη» ή με γελούν τα μάτια μου; Θα μου πεις με τόσα σουρεαλιστικά που είδαμε απόψε, γιατί να μην το δούμε κι αυτό Dimitrisss 21:14, 4 Οκτωβρίου 2009 (UTC)
thread_title:  Σημερινά 

message: Παρακαλώ για βοήθεια με αυτόν τον */=@-&** πίνακα. Ζητώ ο Καποδίστριας να καταλαμβάνει ένα κουτί, καθώς και η ημερομηνία κυβέρνησής του, ενώ πιο δίπλα να μείνουν δυο κουτιά (ένα με την Αντικυβερνητική Επιτροπή και ένα με το άλλο σχόλιο για τον Καποδίστρια). Αν είναι κατανοητά αυτά, καλώς, αλλιώς να τα εξηγήσω καλύτερα. --Focal Point 17:11, 10 Ιανουαρίου 2010 (UTC)
replies: text: Δεν νομίζω ότι κατάλαβα, δηλαδή θες από τις δύο σειρές του καποδίστρια οι δύο πρώτες στήλες περιέχουν μία σειρά; κάπως έτσι δηλ
|        |        |        |        |        |        |
|        |        |        |        |        |        |
| Ι.Καπ  | εικόνα | γεν-θαν|--------|--------|--------| 
|        |        |        |        |        |        |
|        |        |        |        |        |        |
δηλαδή έτσι;
Αν δεν είναι αυτό που εννοείς, θα βοηθούσε ίσως να το περιγράψεις πειράζοντας το σχηματάκι παραπάνω. --Egmontaℨ♤ συζήτηση 17:23, 10 Ιανουαρίου 2010 (UTC)
Επίσης διαβάζοντας παραπάνω συζητήσεις, θα έλεγα ότι:
*συμφωνώ με την αφαίρεση γέννησης θανάτου (ή τουλάχιστον να μπούν στην στήλη με το όνομα, από κάτω του, και με μικρά γράμματα)
*συμφωνώ με την αφαίρεση των εικόνων, για αισθητικούς λόγους (ενοχλητική επανάληψη, μη πληρότητα, δεν γεμίζουν το κουτί τους, κτλ)
*Οι ημερομηνίες διακυβέρνησης θα πρέπει να μπουν με αλλαγή γραμμής μεταξύ τους ίσως
*Σε περίπτωση που εννοείς αυτό που κατάλαβα για τον καποδίστρια, καλό είναι να γίνει για όλους όσους είχαν συνεχόμενες θητείες (και σε αυτή την περίπτωση συμφωνώ ακόμα περισσότερο με την αφαίρεση των εικόνων)
*Αντί για στήλη κόμμα, συμφωνώ με την παραπάνω πρόταση του Geraki για χρωματικό κώδικα, όπως στο αγγλικό (χωρίς όμως τον χρωματισμό των γραμμών που υπάρχει σε κάποιες περιπτώσεις). --Egmontaℨ♤ συζήτηση 17:39, 10 Ιανουαρίου 2010 (UTC)
*Ακριβώς αυτό ήθελα. Σε ανακηρύσσω μάγο των πινάκων.
*Συμφωνώ με την αφαίρεση ημ/νίων γέννησης θανάτου, αλλά αφού έχει γίνει ο κόπος και αφού υπάρχει χώρος κάτω από το όνομα, δε με πειράζει και η δεύτερη πρότασή σου να μπουν στην στήλη με το όνομα, από κάτω του, και με μικρά γράμματα (ομολογώ ότι μάλλον την προτιμώ)
*διαφωνώ με την αφαίρεση των εικόνων, μου φαίνονται πάρα πολύ καλές
*ημερομηνίες διακυβέρνησης - όπως επιθυμείς - δε μου κάνει διαφορά
*μάλλον διαφωνώ για την συνένωση πινάκων για όσους είχαν συνεχόμενες θητείες, γιατί αν και ο τίτλος λέει ότι είναι κατάλογος πρωθυπουργών, χρησιμεύει και ως κατάλογος κυβερνήσεων (πολύ καλύτερο από το να έχουμε δυο πίνακες για συντήρηση). Αυτό που σου ζήτησα για τον Καποδίστρια είναι εξαίρεση. Μια θητεία είχε, απλώς μέχρι να έλθει, είχαν την κυβέρνηση οι αντι-καταστάτες, η αντικυβερνητική επιτροπή. Τέλος πάντων, ότι και να γίνει, δε με ενοχλεί ιδιαίτερα.
*αν και τρομερά προσεκτικός, δεν πρόσεξες ότι δεν υπάρχει πια εικονίδιο για τα κόμματα, παρά μόνο το όνομα, που είναι μια χαρά ως έχει (δηλαδή φαίνεται ότι η πρόταση που είχε κάνει παλαιότερα το Γεράκι έχει υλοποιηθεί και πιο απλά ακόμη, μόνο όνομα, ούτε χρώμα ούτε τίποτα)
--Focal Point 20:22, 10 Ιανουαρίου 2010 (UTC)
replies: text: :Χαχα! Προσεκτικός; Εγώ; Καλώς λοιπόν, θα προχωρήσω στις αλλαγές που συμφωνούμε, δηλ μεταφορά των γεννήσεων κάτω από το όνομα, το φτιάξιμο των ημερομηνιών (που νομίζω ότι σου κάνει διαφορά άλλο να βλέπεις:
10 Ιανουαρίου 1990 - 25</br>
Φεβρουαρίου 1994
και άλλο
10 Ιανουαρίου 1990 - </br>
25 Φεβρουαρίου 1994
Θα το αφήσω για μετά γιατί μπορεί να γίνει και χειρότερα έτσι πως λέω για κάποιον με μικρή ανάλυση.--Egmontaℨ♤ συζήτηση 20:33, 10 Ιανουαρίου 2010 (UTC)
Επειδή αυτός ο πίνακας είναι τέραστιος, μπορεί παρακαλώ κάποιος να βοηθήσει να σπάσει στα 8 κομμάτια που δείχνει ο πίνακας περιεχομένων; --Focal Point 12:19, 17 Ιανουαρίου 2010 (UTC)
Δηλαδή; Σε οκτώ άρθρα ή 8 υποπίνακες; (Για το πρώτο νομίζω διαφωνώ λίγο-θα διακοπεί η συνέχεια πολύ-, το δεύτερο θα ήταν πολύ καλή ιδέα)--Egmontaℨ♤ συζήτηση 12:21, 17 Ιανουαρίου 2010 (UTC)
Σε 8 πίνακες, που να μπορεί να επεξεργαστεί κάποιος ξεχωριστά τον καθένα. Την καλή ιδέα. --Focal Point 14:11, 17 Ιανουαρίου 2010 (UTC)
thread_title: Βοήθεια

message: Η πρόταση -=> Χρήστης:Egmontaz/Κατάλογος Πρωθυπουργών
Οι Αλλαγές είναι:
#Το σπάσιμο σε ενότητες ώστε να είναι δυνατή η επεξεργασία
#η σμίκρυνση των εικόνων στα 60px
#Η συγχώνευση των 2 πρώτων κελιών για συνεχόμενες θητείες (@Φοκαλ, δεν σε έγραψα, απλά το πρόβλημα που λες δεν υπάρχει με αυτή την λύση, τα ξεχωριστά κελιά για τις διαφορετικές κυβερνήσεις παραμένουν)
#Η αλλαγή στην περίοδο της κατοχής σύμφωνα με τον υπόλοιπο πίνακα (π.χ. και για την περίοδο των δύο κυβερνήσεων Βορά και Νότου έτσι ήταν πριν)
#Η αφαίρεση της στήλης γεν. θαν. του πρωθυπουργού (η πληροφορία προστέθηκε στο πρώτο κελί)
#Η απαγόρευση να σπάνε οι ημερομηνίες
αυτά, δεν νομίζω να έκανα κάτι άλλο --Egmontaℨ♤ συζήτηση 22:02, 18 Ιανουαρίου 2010 (UTC)
Άντε προχώρα τι περιμένεις... , συμφωνώ σχεδόν σε όλα (μου άρεσαν οι λίγο μεγαλύτερες φωτογραφίες, προτιμούσα να φαίνεται δυο φορές αυτός που εκλέχθηκε δυο φορές - να σκάσουν οι αντίπαλοί του-). Προχώρα και άλλαξέ το όμως, αφού την έκανες τη δουλειά, να φαίνεται και δική σου. Παρεμπιπτόντως, πολύ σημαντική βελτίωση και πολύ ωραία όλα αυτά. --Focal Point 20:47, 22 Ιανουαρίου 2010 (UTC)
Τις φωτογραφίες τις μίκρυνα γιατί μεγάλωναν πολύ σε πάχος και σε συνολικό μήκος τον πίνακα, εις βάρος της συνέχειας. Εντούτοις αν θες μπορούμε να το δοκιμάσουμε και στα 70px ή (παλιά ήταν στα 90).--Egmontaℨ♤ συζήτηση 22:52, 22 Ιανουαρίου 2010 (UTC)
Μπα ας κάνουμε τίποτα πιο χρήσιμο από το να ψάξουμε αν ικανοποιείται η αισθητική μου. Ευχαριστώ πάντως για την ιδέα. --Focal Point 23:06, 22 Ιανουαρίου 2010 (UTC)
thread_title: Πρόταση αλλαγής

message: Για ποιο λόγο εμφανίζονται και οι τρεις; Αφού Πρόεδρος ήταν ο Αυγουστίνος Καποδίστριας, μήπως να μείνει αυτός ως Πρόεδρος; Τι ουσία έχουν οι άλλοι δυο, όσο ισχυροί και να ήταν; --Focal Point 20:47, 22 Ιανουαρίου 2010 (UTC)
..Κωνσταντίνος Κανάρης.. έκανε κυβέρνηση στις 16 Φεβρουαρίου 1844 – 30 Μαρτίου 1844; Δεν το βλέπω στη βιβλιογραφία μου. Βλέπω ότι η Κυβέρνηση Ανδρέα Μεταξά 1843 παρέδωσε τα ηνία στην Κυβέρνηση Μαυροκορδάτου 1844.
--Focal Point 17:37, 7 Φεβρουαρίου 2010 (UTC)
Ο Κανάρης σχημάτισε κυβέρνηση στις 16 Φεβρουαρίου. Ο Μαυροκορδάτος σχημάτισε στις 30 Μαρτίου την 3η του κυβέρνηση. Το γράφει ο Douglas Dakin.--Diu 17:43, 8 Φεβρουαρίου 2010 (UTC)
thread_title: Διοικητική Επιτροπή 1831 και άλλες ερωτήσεις

message: Είναι δυνατόν να εμφανίζεται Κυβέρνηση η λεγόμενη "κυβέρνηση του Βουνού" ρε παιδιά; Επίσης, η οικουμενική κυβέρνηση Εθνικής Ενότητας του Κ.Καραμανλή που δημιουργήθηκε στις 24 Ιουλίου του 1974, πρέπει να τοποθετηθεί στην περίοδο της Δικτατορίας κι όχι της Δημοκρατίας. Διότι, μέχρι και τις Εκλογές της 17ης Νοεμβρίου, το καθεστώς τυπικά δεν είχε αλλάξει. Πρόεδρος παρέμενε ο Γκιζίκης ως της 8 Δεκεμβρίου που έγινε το Δημοψήφισμα. Δεν διαφέρει τυπικά η κυβέρνηση αυτή σε τίποτα από τους προκατόχους της.--Roimat 13:45, 6 Αυγούστου 2010 (UTC)
Εύλογα τα ερωτήματα αν και θεωρώ ότι η παρούσα εκδοχή του πίνακα στέκεται. Μετέφερα τη συζήτηση εδώ, κάτω-κάτω για να μη χάνεται και να δούμε απόψεις άλλων. --Focal Point 13:58, 6 Αυγούστου 2010 (UTC)
replies: text: Η δικτατορία δεν είναι πολίτευμα από μόνη της, είναι εκτροπή από το πολίτευμα. Οπότε από τη στιγμή που καταλύθηκε και αποκαταστάθηκε η τάξη έπαυσε και η περίοδος 'δικτατορία' και τυπικά η Ελλάδα ξαναγύρισε στη βασιλευόμενη δημοκρατία ως το δημοψήφισμα του Δεκεμβρίου του 1974. Η περίοδος της δικτατορίας καλύπτει μόνο τη περίοδο που είχαν παράνομα την εξουσία οι δικτάτορες (21/4/1967 24/7/1974). --cubic[*]star 14:16, 6 Αυγούστου 2010 (UTC)
thread_title: Δυο θέματα

message: Κυβέρνηση Λουκά Παπαδήμου 2011 Η κυβέρνηση αυτή είναι αντισυνταγματική λόγω μη εφαρμογή του άρθρου 37 του παρόντος συντάγματος[13]
Κανένας ειδικός να μας πει αν όντως ισχύει αυτό και θα πρέπει να παραμείνει η πληροφορία;;
όχι ρε παιδιά δεν ισχύει αυτό το πράγμα. Δεν υπάρχει πηγή για κάτι τέτοιο.--Diu 00:34, 14 Ιανουαρίου 2012 (UTC)
thread_title:  Αντισυνταγματική κυβέρνηση 

message: Έχουμε κάποια πηγή για το ότι ο Αθανάσιος Κανακάρης θεωρείται "πρωθυπουργός"; Ως αναπληρωτής του Μαυροκορδάτου, η θέση του είναι μάλλον αυτή του αντιπροέδρου της κυβερνήσεως σε σημερινή ορολογία. Ναι μεν αναπλήρωνε, αλλά ο Μαυροκορδάτος ήταν ντε γιούρε (και ντε φάκτο, φαντάζομαι, ακόμα και όταν απουσίαζε) ο κυβερνών. Κώστας   ✍  21:31, 13 Ιουνίου 2012 (UTC)
replies: text: Και εγώ αυτήν την απορία έχω, κάθε πρωθυπουργός/πρόεδρος της Κυβέρνησης/Πρόεδρος του εκτελεστικού/ όταν απουσιάζει ή αδυνατεί να εκπληρώσει τα καθήκοντα του, αντικαθίσταται από άλλο πρόσωπο, δεν μπορούμε να το συμπεριλάβουμε ως εδώ.--Vagrand  (συζήτηση)  23:33, 1 Απριλίου 2013 (UTC)
thread_title:  Αθανάσιος Κανακάρης 

message: Σε αίτηση επιμέλειας γράφτηκε: «μπορεί να αναπτυχθεί περαιτέρω το κείμενο σε μέγεθος... πράγματα να γραφτούν υπάρχουν άλλωστε...».
Θέλω να θυμίσω ότι το λήμμα είναι «Κατάλογος Πρωθυπουργών της Ελλάδας» και όχι η «Ιστορία των Πρωθυπουργών της Ελλάδας». Αναρωτιέμαι αν ταιριάζει στο παρόν λήμμα περαιτέρω ανάπτυξη του κειμένου. --Focal Point 17:20, 14 Ιουνίου 2013 (UTC)
Νομίζω ότι μια τέτοια ανάπτυξη κειμένου θα ταίριαζε καλύτερα στο λήμμα Πρωθυπουργός της Ελλάδας.--Vagrand  (συζήτηση)  18:48, 14 Ιουνίου 2013 (UTC)
Ή είναι "κατάλογος" ή δεν είναι. Εμπλουτισμός καταλόγου με κείμενο εκφεύγει από την έννοια του καταλόγου. --Ttzavarasσυζήτηση 18:56, 14 Ιουνίου 2013 (UTC)
thread_title:  Αίτηση επιμέλειας 

message: Η προσθήκη του Άγη Ταμπακόπουλου ως διατελέσαντα πρωθυπουργού είναι λανθασμένη. Μπορεί να άσκησε καθήκοντα ως αναπληρωτής αλλά δεν διορίστηκε πρωθυπουργός και επομένως κακώς αναφέρεται.--Diu (συζήτηση) 11:36, 8 Ιουνίου 2016 (UTC)
thread_title:  Ταμπακόπουλος 

message: Οι αναφορές των Προέδρων του Εκτελεστικού, της Διοικητικής Επιτροπής του 1826, της Αντικυβερνητικής Επιτροπής, του Κυβερνήτη Καποδίστρια αλλά και του Προέδρου της Διοικητικής Επιτροπής του 1831 και μετέπειτα (για σύντομο χρονικό διάστημα) Κυβερνήτη Αυγουστίνου Καποδίστρια, είναι λανθασμένες. Τα πρόσωπα αυτά είχαν συγκεκριμένα αξιώματα και συγκεκριμένες αρμοδιότητες. Μπορεί να κατείχαν ως μία αρμοδίοτητα την Προεδρία του Υπουργικού Συμβουλίου, αλλά σε καμία περίπτωση δεν είχαν το αξίωμα του Προέδρου του Υπουργικού Συμβουλίου. Σε μια σελίδα με τον κατάλογο Αρχηγών της Εκτελεστικής Εξουσίας θα ταίριαζαν περισσότερο.
Αντί αυτού προτείνω:
Α. Την αφαίρεση των προσώπων αυτών
Β. Την αρίθμηση των Πρωθυπουργών της Ελλάδας από τη θητεία του Σπυρίδωνος Τρικούπη ως Προέδρου του Υπουργικού Συμβουλίου (99 σύνολο με τον σημερινό Κυριάκο Μητσοτάκη)
Γ. Την προσθήκη των παρακάτω προσώπων ως "πρώιμη μορφή" του σημερινού Πρωθυπουργού
Την περίοδου της Επανάστασης μέχρι την άφιξη του Όθωνα (1822-1832)η Ελλάδα ήταν υπό τη διοίκηση του Εκτελεστικού των ετών 1822, 1823, 1824, της Διοικητικής Επιτροπής του 1826, του 1831 και του 1832, της επονομαζόμενης "Ελληνικής Κυβέρνησης" του Αυγουστίνου Καποδίστρια και των Κυβερνητών Ιωάννη και Αυγουστίνο Καποδίστρια (ο δεύτερος για πολύ μικρό χρονικό διάστημα).
Κατά τη διάρκεια αυτών των θεσμών υπήρχαν οι εξής θέσεις που θα μπορούσαν να χαρακτηριστούν πλησιέστερες στο σημερινό αξίωμα του Πρωθυπουργού ως προς τη θέση τους στην ιεραρχία και τις αρμοδιότητες. Θα μπορούσαν να θεωρηθούν οι πρώτοι μεταξύ των Υπουργών (τότε Γραμματέων). Συγκεκριμένα:
1. Θεόδωρος Νέγρης (15 Ιανουαρίου 1822-27 Απριλίου 1823), Αρχιγραμματεύς της Επικρατείας και Πρόεδρος του Συμβουλίου των Μινίστρων (Υπουργών)
2. Αναστάσιος Πολυζωίδης (Απρίλιος 1823), Γενικός Γραμματέας 
3. Αλέξανδρος Μαυροκορδάτος (27 Απριλίου 1823-6 Ιανουαρίου 1824), Γενικός Γραμματέας 
4. Παναγιώτης Ρόδιος (6 Ιανουαρίου 1824-6 Φεβρουαρίου 1825), Γενικός Γραμματέας 
5. Αλέξανδρος Μαυροκορδάτος (6 Φεβρουαρίου 1825-16 Μαρτίου 1825),  Γενικός Γραμματέας 
6. Γεώργιος Πραΐδης (16 Μαρτίου 1825 (δεν αποδέχθηκε τον διορισμό του)), Γενικός Γραμματέας 
7. Δημήτριος Χρηστίδης (16 Μαρτίου 1825-9 Μαΐου 1825), Γενικός Γραμματέας 
8. Αλέξανδρος Μαυροκορδάτος (9 Μαΐου 1825-25 Μαρτίου 1826), Γενικός Γραμματέας 
9. Γεώργιος Πραΐδης (25 Μαρτίου 1826-17 Απριλίου 1826), Γενικός Γραμματέας 
10. Κωνσταντίνος Ζωγράφος (18 Απριλίου 1826-3 Αυγούστου 1826), Γενικός Γραμματέας 
11. Γεώργιος Γλαράκης (3 Αυγούστου 1826-9 Απριλίου 1827), Γενικός Γραμματέας 
12. Γεώργιος Γλαράκης (9 Απριλίου 1827-12 Ιανουαρίου 1828), Γενικός Γραμματέας 2η θητεία
13. Σπυρίδων Τρικούπης (23 Ιανουαρίου 1828-5 Φεβρουαρίου 1829), Γραμματεύς της Επικρατείας με καθήκοντα παρόμοια του προηγούμενου Γενικού Γραμματέα
14. Νικόλαος Σπηλιάδης (5 Φεβρουαρίου 1829-12 Σεπτεμβρίου 1829), Γραμματεύς της Επικρατείας με καθήκοντα παρόμοια του προηγούμενου Γενικού Γραμματέα
Πηγές:
https://ejournals.epublishing.ekt.gr/index.php/eranistis/article/viewFile/9654/9837.pdf
https://www.didaktorika.gr/eadd/handle/10442/11282— ανυπόγραφο σχόλιο  .
thread_title:  Αλλαγές στα πρόσωπα των Πρωθυπουργών 

message: Τα εξής πρόσωπα δεν πρέπει να αναφέρονται ως πρωθυπουργοί στις εξής θητείες,  σύμφωνα με τα Διατάγματα διορισμού τους:
1.	Ιωάννης Κωλέττης (31 Μαίου 1834-20 Μαίου 1835). Δεν αναλαμβάνει Πρόεδρος του Υπουργικού Συμβουλίου παρά μόνο θα προήδρευε σε αυτό. Διευκρινίζεται στο Διάταγμα πως η θέση του Πρωθυπουργού παραμένει κενή.
2.	Βασιλεύς Όθων (8 Δεκεμβρίου 1837-24 Ιουνίου 1841, 10 Αυγούστου 1841-3 Σεπτεμβρίου 1843). Δεν κατείχε το αξίωμα του Πρωθυπουργού απλά ανέθεσε στον εαυτό του τη διοίκηση του υπουργικού συμβουλίου ως Βασιλιάς.
3.	Αλέξανδρος Μαυροκορδάτος (24 Ιουνίου 1841-10 Αυγούστου 1841). Ίδια περίπτωση με τον Ι. Κωλέττη
4.	Δημήτριος Βούλγαρης (11 Οκτωβρίου 1862-9 Φεβρουαρίου 1863). Επρόκειτο για μια τριμελή επαναστατική επιτροπή με τίτλο «Ελληνική Κυβέρνηση»  που κατέλαβε την εκτελεστική εξουσία. Ταιριάζει περισσότερο με το Εκτελεστικό του 1822 παρά με τη θέση του Πρωθυπουργού.
5.	Αριστείδης Μωραϊτίνης (9 Φεβρουαρίου 1863-13 Φεβρουαρίου 1863). Ως αντιπρόεδρος της εθνοσυνέλευσης του ανατέθηκε η εκτελεστική εξουσία. Δεν είχε το αξίωμα του πρωθυπουργού.
6.	Άγις Ταμπακόπουλος (18 Απριλίου 1941-21 Απριλίου 1941). Δεν ήταν πρωθυπουργός, αλλά εκτελών χρέη πρωθυπουργού ως πρώτος τη τάξει υπουργός.— ανυπόγραφο σχόλιο  .
Ο Douglas Dakin αναφέρει ως πρωθυπουργούς στον σχετικό κατάλογο τους Κωλλέτη (1834 - 1835), Όθωνα (1837 0 1841), Μαυροκορδάτου (1841) και Βούλγαρη (1862). Οσον, όμως, αφορά τον Μωραιτίνη αναφέρει σε υποσημείωση ότι "Μεταξύ 9 - 12 Φεβρουαρίου και 19 - 21 Ιουνίου 1863 δεν υπήρχε κυβέρνηση. Στην πρ΄τη περίοδο ο Αριστ. Μωραιτιίνης και στη δεύτερη ο Διομ. Κυριακός (πρόεδροι της συνεέλυσης) ανέλαβαν την εκτελεστική εξουσία" (συνεπώς δεν τον αναφέρει ως πρωθυπουργό). Οπότε ναι στην αφαίρεση Μωραιτινη και Ταμπακόπουλου, όχι στα υπόλοιπα.--Diu (συζήτηση) 15:44, 24 Αυγούστου 2019 (UTC)
thread_title:  Επιπρόσθετες αλλαγές σε θητείες και πρόσωπα του καταλόγου 

message: Δεν αναφέρεται η κυβέρνηση του Ν. Πλαστήρα του 1923 Αναφορά: Γιάννης Φωτίου 2A02:587:1867:CA00:144B:6464:21FA:25A1 16:57, 16 Ιουλίου 2022 (UTC)
thread_title:  Σχόλιο 16-7-2022

message: Προφανώς, ο εκτελών χρέη πρωθυπουργού δεν είναι πρωθυπουργός. Αν ήταν, δε θα υπήρχε κανένας λόγος να μην αναφέρεται ως πρωθυπουργός, αλλά ως εκτελών χρέη πρωθυπουργού. Υπάρχει πρωθυπουργός χωρίς την κυβέρνησή του; Κατά τα άλλα, δε θεωρώ συνετό να προτάσσονται προσωπικές διαμάχες στη διαμόρφωση του περιεχόμενου και όχι το ίδιο το περιεχόμενο. NP76 (συζήτηση) 14:15, 13 Ιουλίου 2023 (UTC)
Συμφωνώ. Ορθά πραγματοποιήθηκαν οι αφαιρέσεις.--Diu (συζήτηση) 16:02, 13 Ιουλίου 2023 (UTC)
thread_title:  Εκτελών χρέη πρωθυπουργού